Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Kas Jeesus õpetas pöördumisest?
Vana ja Uue Testamendi heebreakeelses tekstis
esineb 'meeleparanduse' mõiste.
Meeleparandus on heebrea keeles 'teshuva',
mis tuleb juursõnast 'lashuv' ehk 'tagasi pöörduma',
'Jumala juurde tagasi tulema'.
Prohvetid ja Ristija Johannes rääkisid sellest
ja ka Issand Jeesus ootas,
et inimesed tuleksid tagasi Jumala juurde ja teeksid Tema tahtmist.
'Teshuva' tähendab Tema juurde naasmist.
Ta ütleb ka, et peaksime saama kui lapsed. Mida see tähendab?
See käib Jumala juurde tagasi pöördumise mõiste juurde.
Issand Jeesus õpetas, et kui te ei saa nagu lapsed,
ei näe te Jumala riiki.
Kui te ei tule tagasi Jumala juurde ja ei käi Tema teil,
ei pääse te Jumala riiki.
Siin on kaks vajalikku staadiumi -
muutuda lapse sarnaseks lapseliku lihtsuse ja puhtuse mõttes;
lapsemeelsuse, mitte lapsikuse mõttes.
Lapse sarnaseks muutudes suudame esmalt näha ja mõista Jumala riiki
ning sinna ka siseneda.
Uus Testament räägib ka sellest, kuidas Jeesus sünagoogis õpetas.
Tavaliselt läks ta sabatipäeval, mitte pühapäeval,
sünagoogi ehk palve-, ülistus- ja õppimiskotta, avas Toora
ja Prohvetite kirjarullid ning luges vastavaid kirjakohti.
Juudid loevad ka tänapäeval sünagoogides igal sabatipäeval
parasha'd ehk iganädalast Tooralõiku
ja vastavat kirjakohta Prohvetitest ehk Haftorah'st,
mis tähendab 'lõpetust'.
Jeesus luges Naatsaretis lõigu prohvet Jesaja raamatust.
Jesaja rääkis tulevasest Messiast ja Jeesus luges sealt paar lauset
Issanda võidmise kohta, et Tema on Võitud Messias,
Jumala valitud Poeg, kes toob paranemist murtud südameile,
paranemist neile, kes otsivad tõde
ja Jumala lahendusi, mitte inimeste lahendusi.
Vastuseid alandlikele ja murtud südameile,
kes otsivad Jumala teed pääste, vaimse elu ja igaviku juurde;
tõotuste juurde, mis ulatuvad kaugemale meie maisest elust.
Paljude meelest on Jeesuse õpetuse peamine teema inimkonna pääste.
Mida sina sellest arvad?
On kaks erinevat arvamuskooli -
ühe sõnul ei ole Uues Testamendis mingeid käske,
on vaid usu ja pääste teema.
Usu ja saad päästetud.
Teiste sõnul on käske, mida peame pidama.
Peaksime need mõlemad kombineerima.
Sa ei suuda pidada käske ilma õige usuta.
Saame päästetud vaid oma usu läbi Jeesusesse
ja sellesse, mida Ta oma lunastava vere ja kannatuste läbi tegi.
Minu meelest on Tema kannatuste teema väga oluline.
Ta oli valmis laskma end piinata ja alandada.
Ta alandas iseennast ja kannatas.
Ta jättis meile mitmeid käske. Peame ka seda meeles pidama.
Ei saa öelda, et ainult usu ja saadki päästetud.
Lisaks sellele andis Issand mitmeid käske, mille täitmist Ta meilt ootab.
Peame neid asju koos nägema - nii pääsemist usu läbi
kui ka Tema käskude ja õpetuse järgimist,
mis ei ole Tema sõnul rasked.
Lihtsalt järgige Teda ja tehke Tema tahtmist.
Aitäh, Gershon! - Pole tänu väärt!
Toimetaja: Hanna Partanen
Eestikeelne tõlge: Monika Jaaguri